বাংলা ভাষাসহ সব কিছুর স্রষ্টা একমাত্র আল্লাহতায়ালা। তাঁর সৃষ্টিরাজি যেমন বৈচিত্র্যময় তেমনি বিস্ময়কর। বান্দার ওপর তাঁর নেয়ামত অফুরন্ত। তাঁর নেয়ামতের সীমা পরিসীমা নেই। পৃথিবীর সূচনা থেকে কেয়ামত পর্যন্ত সব মানুষ একত্রিত হয়েও সেই নেয়ামত গুনে শেষ করতে পারবে না। কোনো যুক্তিবাদী কিংবা বস্তুবাদী যদি অজ্ঞতাবশত আল্লাহর দানকৃত নেয়ামতসমূহ গুনতে চায়, তাহলে নির্ঘাত কয়েক মুহূর্তের মধ্যেই সে ব্যর্থ হবে, তাঁর নেয়ামতের কোনো কূলকিনারা, আদি-অন্ত খুঁজে পাবে না। এটাই শত বাস্তব। এ প্রসঙ্গে আল্লাহতায়ালা পবিত্র কোরআনে ইরশাদ করেছেন : ‘সেসব বস্তু তোমরা চেয়েছ, তার প্রত্যেকটি থেকেই তিনি তোমাদেরকে দিয়েছেন। যদি আল্লাহর নেয়ামত গণনা কর, তবে গুনে শেষ করতে পারবে না। নিশ্চয় মানুষ অত্যন্ত অন্যায়কারী, অকৃতজ্ঞ।’ (মানুষ আল্লাহর নেয়ামত ভোগ করে অথচ তাঁর আনুগত্য করতে চায় না) (সূরা-ইবরাহীম : ৩৪)। সর্বোচ্চ দাতার সেই অসংখ্য-অগণিত নেয়ামতসমূহের অন্যতম এবং বিশেষ নেয়ামত হলো ‘ভাষা’। মানব জাতিকে আল্লাহর সঠিক পথে আনার জন্য তিনি যুগে যুগে নবী-রসুলদের বিশাল জামাতকে পাঠিয়েছেন স্বজাতীয় ভাষা দিয়ে। সুরা ইব্রাহীমের ৪নং আয়াতে ইরশাদ করেন, ‘আমি সব পয়গম্বরকেই তাদের স্বজাতির ভাষাভাষী করেই প্রেরণ করেছি, যাতে তাদের পরিষ্কার বোঝাতে পারে। অতঃপর আল্লাহ যাকে ইচ্ছা, পথভ্রষ্ট করেন এবং যাকে ইচ্ছা সৎ পথ প্রদর্শন করেন। তিনি পরাক্রান্ত, প্রজ্ঞাময়’। সূরা আর-রাহমানের ০১, ০২, ০৩ এবং ০৪নং আয়াতে আল্লাহতায়ালা ইরশাদ করেন : ‘করুণাময় আল্লাহ। শিক্ষা দিয়েছেন কোরআন। সৃষ্টি করেছেন মানুষ। তাকে শিখিয়ে দিয়েছেন বর্ণনা। সূরা আর-রাহমানের আয়াতসমূহ দ্বারা বোঝা গেল মানব জাতির সৃষ্টির পর তাদের অসংখ্য-অগণিত নেয়ামত দান করা হয়েছে। তন্মধ্যে কোরআন ও ভাষার শিক্ষা অন্যতম। কারণ কোরআন শিক্ষা করা ও অপরকে শিক্ষা দেওয়া বর্ণনাশক্তির ওপর নির্ভরশীল। এ শিক্ষা পদ্ধতি সাধারণত দুইভাবে হয়ে থাকে : ১. মৌখিক পদ্ধতিতে শিক্ষা। ২. কলম বা লেখার মাধ্যমে শিক্ষা। সূরা আলাক-এর চতুর্থ আয়াতে কলম বা লেখনীর মাধ্যমে শিক্ষাকে অগ্রগণ্য করা হয়েছে। ইরশাদ হচ্ছে, ‘যিনি কলমের সাহায্যে শিক্ষা দিয়েছেন’। হাদিস শরিফে বর্ণিত হয়েছে : ‘আল্লাহতায়ালা সর্বপ্রথম বিশেষ এক কলম সৃষ্টি করেন এবং তাকে লেখার আদেশ করেন। আদেশ মতে কলম কেয়ামত পর্যন্ত যা কিছু পৃথিবীতে